Més de 2.500 persones participen en la primera setmana de votacions dels Pressupostos participatius de Gandia
16 desembre 2021

## Més de 2.500 persones participen en la primera setmana de votacions dels Pressupostos participatius de Gandia16 desembre 2021Última actualització: 16 desembre 2021

![](../gestion/img/616f4ce5310dc7c0e81b75b29e0e973a2f8cdb0ace07251c874e2c720ef1948f.jpg)  
  

Més de 2.500 persones han votat als pressupostos participatius en la primera setmana del procediment final. Es tracta del procés més participatiu de totes les edicions celebrades fins el moment. A més a més, els vots estan molt igualats entre totes les propostes finalistes.

El procediment de votació finalitza el proper 23 de desembre i es pot realitzar a través de participagandia.org. A la web es poden triar fins a 3 del total de 21 propostes escollides per la ciutadania, barris i pel món associatiu.

Per a qualsevol dubte o aclariment, el divendres 17 hi haurà una taula informativa amb les propostes finals en el Carrer Major, i el dissabte 18 pel matí en el Passeig de Germanies. Als centres socials de barri també s’hi assessorà sobre el mecanisme de votació per a les persones que tinguen dificultats.

El regidor de Polítiques amb la Ciutadania, **Nahuel González**, ha destacat les xifres tan bones de participació “que demostren que és un mecanisme de participació consolidat a la ciutat” i ha recordat que el procés continua obert fins el 23 de desembre. En este sentit ha animat la ciutadania a que continue votant, ja que l’Ajuntament de Gandia destinarà un pressupost de 300.000€ per a fer realitat al menys 6 d’entre les propostes finalistes.

Les propostes estan molt igualades en número de vots, amb la qual cosa la participació de la ciutadania en els 7 dies que resten de votacions fins el dia 23, serà decisiva per veure quines són finalment les propostes escollides.

[Twittear](https://twitter.com/share)